Lisandru Ambrosi

Lisandru Ambrosi (1798-1842) hè statu un pueta è impruvisatore corsu.

Biugrafia
Lisandru Ambrosi hè natu in Castineta di Rustinu u 26 frivaghju di u 1798. Era cunnisciutu dinù cum'è "Lisandru di u Rustinu" o ancu cum'è "U Ziu Lisandru". Era u figliolu di Salandria Ambrosi è Ghjuvanna Paoli.  E so puesie sò state trasmesse per via di a tradizione orale. Lisandru Ambrosi era assai cunnisciutu in u Rustinu per via di u so talentu d'impruvisatore satiricu. Si pò cunsiderà chì, frà a so produzzione, chì solu una piccula parte hè stata raccolta sin'à l'epica muderna.

Lisandru Ambrosi morse u 20 maghju di u 1842.

Opere trasmesse
 A Benedizzione di u Sabatu Santu: una puesia satirica publicata in A Muvra in u 1937. U pueta si vindicheghja di Prete Paulu, u curatu di Castineta, ch'ùn n'avia micca datu u binidettu à a so casa, per u mutivu chì tandu Lisandru Ambrosi ùn ci era micca.Multedo (1994), p. 163.
 Risposta à Prete Paulu chì l'avia trattatu d'ignurante: da a tradizione oraleCeccaldi (1973, p. 16-17)
 A scusa à Prete Paulu: da a tradizione oraleCeccaldi (1973, p. 17-18)

 Note 

Bibliugrafia
 Matteu Ceccaldi (1976) Antulugia di a litteratura corsa, Klincksieck: Parigi
 Roccu Multedo (1994), U Mazzerisimu, L'originel, Parigi

Da vede dinù
 Castineta

Categoria:Scrivanu in lingua corsa